**GYIK**

**7. sz. melléklet Amennyiben releváns, a D.9.3. (A fejlesztéssel érintett ingatlanra vonatkozó feltételek) pontban felsorolt dokumentumok ha már csatolásra kerültek, ismét be kell nyújtani?**

Nem, a pályázati anyagból ez esetben átemelésre kerül a TO mellékleteként.

**F.3.2. Támogatási szerződés/Támogató okirat megkötéséhez szükséges mellékletek 8., 9 és 10. pontjában pontosan mit kell írni? Miben más, mint az adatlap?**

A pályázatok beadása és a bírálat befejezéséig a hiánypótlás, tisztázó kérdések során a pályázatok sokszor változhattak, valamint a pályázatok kidolgozása nagyon más-más szintű. Van, akinek a projektadatlapon minden eszköz, típus és paraméter szerepel, de van, aki általános leírást közölt csak, és külön támasztotta alá a beszerzésre tervezett eszközöket. A költségtervében volt, aki az eszközöket tételesen felsorolta, de volt, aki egy soron szerepeltette. A mellékletek célja a legutolsó verziók mellékletként és részletes tartalommal való megjelentetése.

8. sz. melléklet műszaki leírás: amennyiben nincs változás az eredetileg beadott pályázat és az elbírált pályázat között a műszaki leírás (8. sz. melléklet) a projektadatlapon 2.10 és 4. pontban foglaltakkal egyezik meg, összefoglalja a fejlesztést, tartalmaznia kell az eszközöket és az alapvető paramétereket szerepeltetve (nm, db, stb.). Minthogy a tervezési folyamat első lépcsője az a műszaki leírás, amely a támogatást kérő alapvető igényeit tartalmazza a szükséges projektelemekre (pl. szükség van egy 5 kW-os elektromos pizzasütő kemencére vagy egy 600 l/nap cefre feldolgozási kapacitással rendelkező sörfőző berendezésre), nem célszerű a műszaki leírásban gyártót, típust megjelölni.

9. sz. melléklet műszaki, tervezői költségbecslés: a bejelentés- és engedélyköteles építési tevékenységeknek létezett/létezik. A kisebb fejlesztések esetében a terv a költségtervvel egyezik meg, az adott a versenyeztetési eljárás lefolytatásakor a nyertes ajánlat összegével (azaz a költségtáblában szereplő nyertes összeggel).

Felhívnánk figyelmüket, hogy amennyiben az építési költségben az építési tevékenységekhez kapcsolódó munkaerőt/szolgáltatást saját teljesítésben tervezte, a költségterv alatt nyilatkozzon arról, hogy az építési tevékenységet megfelelő minőségben és szakszerűen látja el, és 3 éves fenntartási időszak alatt fenntartja azt visszafizetési kötelezettség tudatában.

10. sz melléklet eszközlistája a pályázatban szereplő anyagok, eszközök és immateriális javak (tételek) felsorolását jelenti, paraméterek megadásával. A pályázat megvalósulása során ezek esetleges változásáról műszaki egyenértékűségi nyilatkozatot szükséges benyújtani a Pályázat kiírója felé, kivéve, ha az eszközlistán szerepel „ (vagy azzal műszakilag egyenértékű)” kifejezés. Egyik eszközt egy másikkal akkor tekintünk műszakilag egyenértékűnek, ha meghatározó paramétereiben legalább az eredetileg a költségvetésben tervezett eszköz tulajdonságait képes teljesíteni.

**E.6. Beszerzésekre vonatkozó szabályok esetében a versenyeztetési eljárás hogyan néz ki?**

Az Útmutató E.6. pontjában meghatározásra kerül, hogy közbeszerzési értékhatár alatt vagy közbeszerzési kötelezettség hiányában (nettó 200 ezer Ft felett) a TO kibocsátásáig legalább 3 érvényes ajánlat beérkezésével záródó versenyeztetési eljárást kell lefolytatni, melynek nyertese kötelező érvénnyel megvalósítandó.

A versenyeztetési eljárás dokumentációjának lényegi (mindhárom ajánlatot, a nyertes ajánlatra vonatkozó döntési szempontokat és mechanizmus leírását tartalmazó) részét a Támogatói Okirat kibocsátását megelőzően nem kell benyújtani, mivel a fenti dokumentumcsomag a pályázati útmutató F.3.2. szakasza szerint nem melléklete a Támogatói Okiratnak. A későbbiek során (esetleges helyszíni ellenőrzés) kerül majd vizsgálatra.

**Az F.3.2-es felsorolásban szereplő működési engedélynél a működési engedélye, vagy a cég cégkivonatára, vagy mindkettő szükséges?**

A támogatást kérő működési engedélye szükséges. Több eset is elképzelhető, amelynél a pályázó olyan gazdálkodási forma, melynek nincs működési engedélye. Ez esetben a működést alátámasztó más dokumentum benyújtási szükséges (pl. önkormányzati helyi adó megfizetését igazoló igazolás az adott tárgyévben, társadalmi szervezetek éves beszámoló kivonata). A megfelelő okmányok elfogadhatóságáról (amennyiben a fentiek nem állnak rendelkezésre) a pályázati e-mail címen lehet érdeklődni.

Amennyiben a működési engedély már benyújtásra került a pályázat megelőző szakaszai valamelyikében, úgy az átemelésre kerül a mellékletek közé, külön benyújtására nincs szükség.

**Milyen típusú tulajdoni lap elfogadott? Miért kell megint új?**

Kizárólag E-hiteles (szemle típusú) tulajdoni lap a megfelelő, és sajnos jogi előírás a 30 napnál nem régebbi tulajdoni lap megléte (igazolni szükséges a tulajdon meglétét). A Földhivatal honlapjáról letölthető ügyfélkapuval rendelkezők számára.

**Átláthatósági nyilatkozat**

Felhívjuk figyelmüket, hogy a magyarországi székhellyel rendelkező cégek is töltsék ki a nyilatkozat 3. pontját aláhúzással.

**Előlegkérelem hogy történhet, milyen biztosítéknyújtás szükséges?**

A Támogatói okirat további nyilatkozatokat tartalmaz (melyek honlapunkról letölthetőek <https://www.sopronfertonzrt.hu/palyazatok/sbg-2021-sopron-ferto-turisztikai-terseg-boraszatainak-es-gasztronomiai-helyszineinek-fejlesztesere> ).

A 7-8. sz. melléklete az Előlegigénylésről szóló nyilatkozat és Önerőről meglétéről szóló nyilatkozat, melynek kitöltésével lehet az egyszeri 100%-os előlegfelvételt igényelni. Az ezzel kapcsolatos tudnivalókat a nyomtatvány tartalmaz.

Egy kifizetési kérelem adható be a pályázat TO kibocsájtását követően, amely lehet 100%-os előlegkérelem, vagy 100%-os utófinanszírozás.

Az a nyertes pályázónak a támogatóval szemben biztosítéknyújtási kötelezettsége van az Áht. 50/A § alapján a támogatás visszavonása, a támogatói okirattól történő elállás illetve szabálytalanság esetén visszafizetendő támogatás fedezetéül.

A nyújtott biztosítékok körét a pályázati útmutató E.4. szakasz a) pontja írja elő. Nem kell viszont ugyanezen helyen található b) pont szerinti biztosítékokat nyújtani, mely könnyítést a honlapunkon tettük közre.

Amennyiben a kifizetési kérelem minden tekintetben szabályosan került benyújtásra és rendelkezik az előírt mellékletekkel (pozitív eredményt adó pénzügyi és jogi ellenőrzést követően) a kiutalás automatikus.